**სიღნაღის მუნიციპალიტეტის საკრებულოს წევრის ცოტნე ბეჟაშვილის**

**ანგარიში გაწეული მუშაობის შესახებ**

 2021 წლის 3 დეკემბრიდან თქვენს მიერ არჩეული ვარ სიღნაღის მუნიციპალიტეტის საკრებულოს მაჟორიტარ დეპუტატად. როგორც მაჟორიტარს მაქვს მეტი პასუხისმგებლობა სიღნაღის ამომრჩევლების წინაშე. ვალდებული ვარ ვიყო შუამავალი თქვენსა და ადგილობრივ ხელისუფლებას შორის, მივიტანო და დავიცვა თქვენი აზრი საკრებულოში. როგორც საკრებულოს წევრი არჩეული ვარ ფრაქციის „ქართული ოცნება“ თავმჯდომარის მოადგილედდა საკრებულოსიურიდიული კომისიის წევრად. ვმონაწილეობ როგორც საკრებულოს, ასევე ფრაქციისა და კომისიის სხდომებში. წლის საანგარიშო პერიოდში დავესწარი:

 საკრებულოს 13 სხდომას, რომლის დროს მიღებული იქნა 31 დადგენილება და 99 განკარგულება, ფრაქციის „ქართული ოცნება“ - 10 სხდომას, იურიდიული კომისიის 9 სხდომას, საპატიო მიზეზის გამო ვერ დავესწარი მხოლოდ კომისიისა და ფრაქციის ერთ სხდომას. ვმონაწილეობ დებატებში, ვსვავ საჭიროების მიხედვით კითხვებს და ვაფიქსირებ ჩემს პოზიციას გადაწყვეტილების მიღებაში. როგორც მაჟორიტარი, სისტემატიურად ვხვდები ქალაქ სიღნაღის ამომრჩევლებს, ვუსმენ მათ პრობლემებსა და შეძლებისდაგვარად ვერთვები მის მოგვარებაში. საკითხი, რომელიც ჯერ ვერ მოგვარდა და ისევ ჩვენს საერთო პრობლემას წარმოადგენს ვცდილობ საკრებულოსა და მერიის საშუალებით მოვძებნო გადაჭრის გზები. ასეთია ძაღლების პრობლემა, რაც ყველა ცდის მიუხედავად მოსაგვარებელი რჩება.

 ქალაქ სიღნაღში ამომრჩევლების, საკრებულოსა და მერიის ერთობლივი მუშაობის შედეგად განხორციელდა პროექტები, კერძოდ:

 \* ავლიპე ზურაბაშვილის სახელობის საჯარო სკოლის სარეაბილიტაციო სამუშაოები;

 \* სარაჯიშვილის ქუჩაზე შენობა-ნაგებობების ფასადების სარეაბილიტაციო სამუშაოები;

 \* ჩატარდა საზოგადოებრივი ტუალეტების სარეაბილიტაციო სამუშაოები;

 \* ორმილის გზაზე სანიაღვრის შეკეთების სამუშაოები;

 \* მოხდა ორმილის დასახლებაში კორპუსების ჭერის შეკეთება;

 \* 112-ის შენობასთან მისასვლელი გზის, საბავშვო ბაღთან, ცოტნე დადიანის ქ.№23 კორპუსის ეზოსა და ჭავჭავაძის ქ.№3 სახლთან მისასვლელი გზის სარეაბილიტაციო სამუშაოები;

\* 112-ის შენობასთან დაზიანებული სანიაღვრე ჭის რეაბილიტაციისა და ქსელის აღდგენის სამუშაოები;

 საანგარიშო პერიოდში 122 მოქალაქეს გაეწია სოციალური დახმარება, მათ შორის:

\* სამედიცინო დახმარება - 25 ბენეფიციარი;

\* შშმ პირთა სოციალური დაცვა - 18 ბენეფიციარი;

\* ოჯახებისა და ბავშვების სოციალური დაცვა - 4 ბენეფიციარი;

\* განსაკუთრებული საჭიროების მქონე პირთა ერთჯერადი სოციალური დახმარება - 58 ბენეფიციარი;

\* ომისა და სამხედრო ძალების ვეტერანთა სოციალური დაცვა - 6 ბენეფიციარი;

\* მარტოხელა და მარჩენალდკარგული მშობლის სოციალური დაცვა - 1 ბენეფიციარი;

\* ხანძრებისა და სტიქიური მოვლენით მიყენებული ზარალისათვის ოჯახების დახმარება - 6 ბენეფიციარი;

\* სოციალურად დაუცველი სტუდენტების, ობოლი და მრავალშვილიანი ოჯახის სტუდენტების დახმარება - 4 ბენეფიციარი;

 \* მოწესრიგდა „უფასო სასადილოს" შენობა, გაუმჯობესდა ბენეფიციარების პირობები.

 ჩემი ინიციატივით განხორციელებული პროექტები:

\* გოძიაშვილის, მოსულიშვილისა და კვერნაძის ქუჩების გზის გასუფთავება ეკალ-ბარდებისაგან;

\* ავლიპე ზურაბაშვილის სახელობის საჯარო სკოლის ეზოს უკან მდებარე კედლის გზის გასუფთავება ეკალ-ბარდებისაგან;

\* ციხის გალავნის კედლის გასუფთავება ბარდებისგან.

 როგორც იცით სიღნაღი ტურისტული ქალაქია და ტურისტების რაოდენობაც ქალაქში მკვეთრადაა გაზრდილი. ამ კუთხით მნიშვნელოვანია ქალაქის მოწესრიგება პარკინგისა და საგზაო წესების კუთხით. ამ მხრივ დაწყებული გვაქვს საკრებულოს სივრცით-ტერიტორიული დაგეგმარების, ინფრასტრუქტურისა და ბუნებრივი რესურსების კომისიასთან მოსაზრებები და მასზე გადაწყვეტილების მიღებას თქვენი ჩართულობით ვგეგმავ.

 ქალაქ სიღნაღში ამჟამადაც მიმდინარეობს მნიშვნელოვანი პროექტები, კერძოდ:

\* ერეკლე მეორე, სარაჯიშვილი, ჭავჭავაძე, წმინდა გიორგი, აბრამიშვილი, ბარათაშვილი, რუსთაველი, კოსტავა, 9 აპრილი, აღმაშენებელი, ცოტნე დადიანი, ევდოშვილის ქუჩებზე შენობა ნაგებობების ფასადების სარეაბილიტაციო სამუშაოები;

\* წმინდა ნინოს ქუჩაზე პარკინგისა და საყრდენი კედლის მოწყობის სამუშაოები;

\*სიღნაღი-ქვ.მაჩხაანის (სიღნაღი-ქედელი-ბოდბისხევი) დამაკავშირებელი ტურისტული საავტომობილო ს/გზების სარეაბილიტაციო სამუშაოები;

\* ერეკლე II-ის, წმინდა გიორგისა და სარაჯიშვილის ქუჩების ს/გზების სარეაბილიტაციო სამუშაოები;

\* ვანო სარაჯიშვილის სკვერის კედლის სამუშაოები;

\* ეკა ბეჟანიშვილის ქუჩის სკვერის მოწყობა;

\* დ.აღმაშენებლის ქ.#13-ში ყოფილი პოლიკლინიკის შენობის რეაბილიტაცია.

 ასევე იგეგმება ახალი მინი სტადიონის მოწყობა.

 ქალაქ სიღნაღში განხორციელდა ბევრი პროექტი, მაგრამ სამომავლოდ გასაკეთებელია საბავშვო ბაღის, სანდრო მირიანაშვილისა და სარაჯიშვილის სახლ-მუზეუმის სარეაბილიტაციო სამუშაოები და ასევე მოსაწესრიგებელია ბაზრის შენობა. ვეცდები საკრებულოს, მერიისა და მისი სტრუქტურული ერთეულების ერთობლივი თანამშრომლობით მოვაგვარო აღნიშნული პრობლემები.